cyanic-selkie/wikianc huggingface dataset:
Centracanthidae
Genus
Genus Spicara
Ruimtevaardergroep 4
Groep 4 was die eerste wat gekies is op grond van navorsing en akademiese ondervinding ('n M.D. of Ph.D in natuurwetenskap of ingenieurswese was 'n vereiste). NASA het vlieënieropleiding verskaf indien dit nodig was. Die eerste keuring is deur die National Academy of Sciences gedoen, wat die groep se aansoeke as teleurstellend beskryf het.
Lawrence Bayne
Lawrence Bayne (gebore 11 November 1960) is 'n Kanadese akteur. Hy is bekend vir sy rolle in die rolprent Get Rich or Die Tryin' (2005) en in die televisiereekse X-Men (1992), Big Wolf on Campus (1999), en Strange Days at Blake Holsey High (2002).
Ruimtevaardergroep 4
Van die ses wat uiteindelik gekies is, het vier oor militêre ondervinding beskik, terwyl Garriott reeds voorheen Amerikaanse Lugmag vlieënieropleiding gedoen het. Harrison Schmitt was 'n geoloog en het op die maan geloop met die Apollo 17 missie terwyl Garriott, Gibson en Kerwin deel was van die Skylab-program. Garriott het ook deelgeneem aan die Ruimtependeltuig-program. Graveline en Michel het uit NASA se diens bedank sonder om ooit in die ruimte te vlieg.
Die groep was:
Noordelike Mariana-eilande
Die Noordelike Mariana-eilande (Engels: Northern Mariana Islands, Chamorro: Notte Mariånas), amptelik die Gemenebes van die Noordelike Mariana-eilande (Engels: Commonwealth of the Northern Mariana Islands Chamorro: Sankattan Siha Na Islas Mariånas), is 'n eilandgebied van die Verenigde State van Amerika in die westelike Stille Oseaan, wat die noordelike deel van die Mariana-eilande beslaan, en is in Mikronesië geleë.
Cenice Daly
Candice Daly (4 Januarie 1963 – 14 Desember 2004) was 'n Amerikaanse aktrise. Sy was bekend vir haar rolle in die rolprente Cop Game (1988), Liquid Dreams (1991), en Where Truth Lies (1996), en in die televisiereeks Cover Up (1984).
Talia Shire
Talia Shire (gebore 25 April 1946) is 'n Amerikaanse aktrise, vervaardiger, en regisseuse. Sy is bekend vir haar rolle in die rolprente The Godfather (1972), The Godfather: Part II (1974), Rocky (1976), en Rocky IV (1985).
Cathryn Damon
Cathryn Damon (11 September 1930 – 4 Mei 1987) was 'n Amerikaanse aktrise. Sy was bekend vir haar rolle in die rolprent She's Having a Baby (1988) en in die televisiereekse Soap (1977) en Webster (1983).
Mistral (wind)
duimnael|regs|250px|'n Kurkeik, wat deur die Mistral gevorm is duimnael|regs|250px|'n Lenticulariswolk Die Mistral (mistrau in Provensaalse Oksitaans, mistral in die Oksitaans van Languedoc, mestral in Katalaans en maestrale in Korsikaans) is 'n sterk tot baie sterk wind, wat uit 'n noord- tot noordwestelike rigting oor die noorde van Wes-Mediterreense bekken, veral Frankryk en Italië, waai. Die naam Mistral is afgelei van die Provensaalse woord vir "meester". Die wind word in Suidwes-Frankryk tramontane genoem, terwyl die term mistral oorwegend in Provence en langs die Côte d'Azur gebruik word. Die wind kan egter tot by die suide van die Baleariese Eilande en die noordelike Tunisië waai.
Die wind word ook Aurassos genoem, die baie koue Mistral Cisampo. Tipiese kenmerke is 'n wolklose donkerblou hemel, 'n uitstekende vergesig, 'n indrukwekkende nagtelike sterrehemel en soms ook 'n skielike daling in temperatuur. 'n Duidelike voorbode van 'n weersgesteldheid, waarby die Mistral skielik begin waai, is die opvallende Lenticulariswolke. Die Mistral waai dikwels dae lank aaneen. Dit kom gereeld voor, sowat 100 dae in 'n jaar. Talle bome in die Rhônevallei word in 'n suidelike windrigting gebuig as gevolg daarvan. duimnael|links|250px|'n Skematiese diagram van die Mistralwind Die Mistral het sy oorsprong in Arktiese poollug, wat die Mediterreense gebied binnestroom. Die bergreekse van die Alpe en Pireneë vorm 'n natuurlike versperring, maar tussen hierdie gebergtes dring die koue lugmassas die Rhônevallei binne. As gevolg van hierdie kanalisering of trefter-effek bereik die windsnelhede hier gereeld 50 tot 75 kilometer per uur, in buie selfs meer as 100 km/h. Die Mistral is baie droog en absorbeer vog van die grond. Dit beïnvloed dus ook die bosbrandgevaar in Provence.
Die Mistralwind het tydens die FIFA Wêreldbekertoernooi in 1998 groot probleme vir die sokkerspanne van Suid-Afrika en Frankryk geskep. Die span, wat tydens die wedstryd teen die wind gespeel het, kon die bal soms nouliks vorentoe skop nie.
'n Tipiese weersituasie, waarby die Mistral optree, is 'n hoogdrukgebied oor die Golf van Biskaje en 'n laagdrukgebied oor Italië as gevolg van Arktiese lugmassas uit die noorde, wat oor die Britse Eilande tot by die noord-westelike gebiede van die Middellandse See stroom. Naby Genua ontstaan dikwels 'n depressie.
Sommige bronne definieer die Mistral ook as 'n valwind uit die berge van die Sentraalmassief, wat in vergelyking met die warmer Mediterreense lug as koud waargeneem word.
Vicki
Vicki is 'n Afrikaanse rolprent wat in 1970 deur Kavalier Films vervaardig en uitgereik is. Ivan Hall was die regisseur.
Akteurs
Van die hoofspelers is Sandra Britz, Johan Esterhuizen en Leonie Ross. Van die ander bekendes in die prent is Dana Niehaus, Wena Naudé en Dawid van der Walt.
Storielyn
Toe die verslaggewer Flip Botha die aantreklike Vicki du Preez raakloop, raak die twee halsoorkop verlief. Hy wil haar ouers ontmoet, maar toe hy hom aan Vicky se ma voorstel, verbleek die vrou en verlaat die kamer.
Net toe Flip ’n langnaweek saam met Vicki wil deurbring, trek sy ryk pa toutjies en laat hom verplaas na Salisbury. Toe Vicky hom besoek, stuur sy redakteur hom op ’n sending. Dit lyk of almal hulle uit mekaar wil probeer hou en Vicky se ma het duidelik ’n groot geheim.
Vöslauer
Vöslauer Mineralwasser AG is 'n Oostenrykse mineraalwateronderneming met sy hoofkwartier in Bad Vöslau in die deelstaat Neder-Oostenryk. Die aandelemaatskappy bottel water uit die warmbron in Bad Vöslau wat vanweë sy genesende eienskappe reeds in die antieke tydperk Romeinse baaiers na die plek gelok het, soos historiese verwysings van 50 n.C. bevestig. Die eerste verwysing na die fontein as Feselover-Quelle dateer van 1136. In die laat 19de eeu is die badhuis geopen wat tans nog bestaan. Die mineraalwateronderneming is in 1936 deur 'n plaaslike bank gevestig.
Met 'n aandeel van meer as 40 persent is Vöslauer die markleier op die Oostenrykse mineraalwatermark. Die onderneming voer sy produkte ook na buitelandse markte uit, met 'n uitvoer-aandeel van 17,7 persent in 2018.
Apogonidae
Die Kardinaalvisse (Apogonidae) is 'n familie wat tot die orde Perciformes behoort. Daar is 22 genera met minstens 250 spesies in hierdie familie. Drie-en-vyftig van die spesies kom aan die Suider-Afrikaanse kus voor.
Gladiolus gunnisii
Gladiolus gunnisii is 'n meerjarige plant en geofiet wat tot die genus Gladiolus behoort. Die plant is inheems aan die Eritrea, Ethiopië, Kenia en Somalië.
Apogonidae
Kenmerke
Die familie se liggaam is reghoekig en ietwat plat en het twee afsonderlike dorsale vinne. Die bek is groot en die familie het 'n volledige sylyn. Die grootte wissel van 4 – 25 cm. Die meeste spesies is naglewend en hulle vreet klein bodem ongewerweldes en soöplankton. Hierdie familie is een van die min seevisse waar orale inkubasie beoefen word; die mannetjie dra eiers in sy mond rond. Die meeste spesies is klein en leef in en by koraalriwwe. 'n Paar spesies leef in riviermondings en ook in varswater. Kardinaalvisse pas goed aan in akwariums.
Genera
Die volgende genera en gepaardgaande spesies kom aan die Suider-Afrikaanse kus voor:
Brenda Epperson
Brenda Epperson (gebore 9 September 1965) is 'n Amerikaanse aktrise en vervaardiger. Sy is bekend vir haar rolle in die rolprente Bug Buster (1998), Follow Your Heart (1999), Knockout (2000), en Vegas, City of Dreams (2001).
Priscilla Shirer
Priscilla Shirer (gebore 31 Desember 1974) is 'n Amerikaanse aktrise. Sy is bekend vir haar rolle in die rolprente War Room (2015) en I Can Only Imagine (2018), en in die televisiereekse Praise the Lord (1973) en The Joni Show (2001).
Shareeka Epps
Shareeka Epps (gebore 11 Julie 1989) is 'n Amerikaanse aktrise. Sy is bekend vir haar rolle in die rolprente Half Nelson (2006), Mother and Child (2009), My Soul to Take (2010), en American Milkshake (2013).
Gladiolus hajastanicus
Gladiolus hajastanicus is 'n meerjarige geofiet wat tot die genus Gladiolus behoort. Die plant is endemies aan Trans-Kaukasus.
Maranta
Eienskappe
Sowat 40 tot 50 spesies word erken. Hulle het almal risome. Die ovaalvormige, immergroen blare is plat in die dag en vou saans toe (vandaar die Engelse naam prayer plant). Die blomme is klein met drie kroonblare en twee groter kroonblaaragtige staminodieë (onvrugbare meeldrade).
Sommige spesies soos M. leuconeura en M. arundinacea met hul vlekke op die blare wat lyk asof dit daarop geverf is, is gewilde huisplante wat gedy op ’n warmrige plek. Hulle kan voortgeplant word met steggies en die verdeling van die wortels.
Probleme
Droë blare wat opkrul, kan dui op ’n te koue plek of droogte. Blare kan verdof van te veel direkte sonlig. Rooimyte kan ook voorkom.
Spesies
duimnael|140px|Die blare van M. leuconeura 'Erythrophylla'. Twee kultivars van M. leuconeura wat baie gewild is, is 'Kerchoveana' en 'Erythrophylla' (of 'Tricolor'). Eersgenoemde het swart gevlekte blare en laasgenoemde se blare het twee skakerings van groen en die are is rooi.
Gladiolus guthriei
Die kaneelpypie (Gladiolus guthriei) is 'n meerjarige plant en geofiet wat tot die genus Gladiolus behoort en is deel van die fynbos. Die plant is endemies aan die Wes-Kaap.
Arabiese Skiereiland
Die Arabiese Skiereiland of Arabië is 'n skiereiland in Suidwes-Asië, waar Afrika en Asië ontmoet. Dit lê oos van Ethiopië en Noord van Somalië; suid van Israel, die betwiste Palestynse gebiede en Jordanië; en suidwes van Iran.
Die uiterste kusgebiede van Arabië bestaan uit: aan die suidweste die Rooisee en Golf van Aden; aan die suidooste die Arabiese See; en aan die noordooste die Golf van Oman en die Persiese Golf.
Die volgende lande lê in Arabië:
Die skiereiland is deel van die Midde-Ooste, maar dit beteken gewoonlik die Arabiese Skiereiland saam met die Levant en Mesopotamië. Die woord "Arabië" verwys soms slegs na Saoedi-Arabië.
Agtergrond
Saoedi-Arabië, as land, bedek omtrent die hele Arabië. Die meeste mense in Arabië is burgers van Saoedi-Arabië of van Jemen.
Die skiereiland word in Arabies: شبه الجزيرة العربية shibh al-jazīrah al-ʻarabīyah of جزيرة العرب jazīrat al-ʻArab; "Eiland van die Arabiere in Asië" genoem.
Aan die noordelike rand van die skiereiland is Jordanië en Irak, wat ook 'n deel van die skiereiland besit. Bahrein is geleë op 'n eiland net langs die skiereiland se kus.
Die streek speel 'n belangrike geopolitieke rol in die Midde-Ooste en die Arabiese wêreld vanweë sy groot olie- en gasreserwes.
Voor die Moderne Era was die Arabiese Skiereiland in vier afsonderlike streke verdeel naamlik Hijaz, Nadjd, Suid-Arabië en Oos-Arabië. Hijaz en Nadjd maak die grootste deel van hedendaagse Saoedi-Arabië uit. Suid-Arabië bestaan ​​uit Jemen en die westelike deel van Oman (Dhofar). Oos-Arabië bestaan ​​uit die hele kusstrook van die Arabiese kant van die Persiese Golf (die Khaleej).
Die Arabiese Skiereiland is deel van die Asiatiese vasteland en word begrens deur die Persiese Golf in die noordooste, die Straat van Hormuz en die Golf van Oman in die ooste, die Arabiese See in die suidooste en suide, die Golf van Aden in die suide, die Straat van Bab el Mandeb in die suidweste en die Rooisee in die suidweste en weste. Die noordelike deel van die skiereiland loop in die Siriese Woestyn in met geen duidelike grens nie. Oor die algemeen word die noordelike grense van Saoedi-Arabië en Koeweit as grense beskou.
Die opvallendste kenmerk van die skiereiland is die dorre woestyn, terwyl daar in die suidweste bergreekse is wat ietwat meer neerslag kry as die res van die Arabiese Skiereiland. Die Harrat Ash Shamah is 'n groot vulkaniese vlakte wat strek vanaf die noordweste van die skiereiland tot in Jordanië en suidelike Sirië.
Politieke grense
Ses lande (Saoedi-Arabië, Koeweit, Bahrein, Katar, die Verenigde Arabiese Emirate en Oman) vorm die Gulf Cooperation Council (GCC). Dit is 'n betwiste term. Iran beweer dat dit histories en internasionaal aanvaar word dat die Golf die Persiese Golf genoem word, terwyl die Arabiese state, veral die ses GCC-lede, beweer dat die Golf Arabies is omdat die vlak see 'n geologiese kontinuum van die laagliggende kus is van die Arabiese Skiereiland.
Die Koninkryk van Saoedi-Arabië beslaan die grootste deel van die skiereiland. Die meeste van die skiereiland se bevolking woon in Saoedi-Arabië en Oman. Die skiereiland het die grootste oliereserwes ter wêreld. Saoedi-Arabië en die VAE is ekonomies die rykste lande in die streek. 'n Klein skiereiland in die Persiese Golf, Katar, is die tuiste van die Arabiese televisiekanaal Al Jazeera. Naby die grens met Irak is Koeweit 'n strategies belangrike land, wat in 2003 weerspieël is toe die Verenigde State en sy bondgenote die land as basis vir hul inval in Irak gebruik het.
Bevolking
In 2014 is daar ongeveer 80 miljoen mense in die Arabiese Skiereiland. Die bevolking van Jemen is 27 miljoen. Die Saoedi-Arabiese bevolking is 30 miljoen. Oman het 4 miljoen, net soos in Koeweit. Bahrein se bevolking is 1,3 miljoen terwyl die bevolking van die Verenigde Arabiese Emirate en Katar onderskeidelik 9,2 en 2,2 miljoen is.
In 2000 was die geskatte bevolking van die Arabiese Skiereiland 77 983 936.
Landskap
Geologies word hierdie streek eerder die Arabiese subkontinent genoem omdat dit op sy eie tektoniese plaat lê, die Arabiese Plaat, wat geleidelik vanaf Afrika (wat die Rooisee vorm) noordwaarts dryf, en teen die Eurasiese kontinent bots (wat die Zagrosberge laat vorm). Die bes bewaarde ophioliet op aarde, die Semail-ofioliet, kom voor op in die berge van die VAE en noordelike Oman.
'n Plato op 'n hoogte van meer as 760 meter strek oor die Arabiese Skiereiland. Die plato begin in die weste by die indrukwekkende kranse van die Rooi See-kus en daal ooswaarts na die vlak waters van die Persiese Golf. Die binneland word gekenmerk deur cuestas en valleie, wat deur 'n stelsel van wadi's gedreineer word. 'n Boog van sanderige en klipperige woestyne lê na die ooste.
Die skiereiland bestaan ​​uit:
'n Sentrale plato, Nadjd, met vrugbare valleie en weivelde waar skape en ander vee wei. 'n Aantal woestyne sluit in: die klipperige Nefud in die noorde; die sanderige Rub al Khali van die Groot Arabiese Woestyn in die suide, met 'n geskatte sanddiepte van 180 meter, en die Dahna-woestyn daartussen. Daar is verskeie bergreekse, insluitend belangrikes in die Hijaz, wat parallel met die Rooiseekus in die weste lê, maar ook in die suidooste van die skiereiland in Oman. Die hoogte van die berge neem geleidelik toe namate weswaarts en nader aan Jemen beweeg word. Die hoogste pieke is almal in Jemen, met die 3666 m hoë Jabal an Nabi Shu'ayb die hoogste piek in die skiereiland.
Stroke droë of moerasagtige kus met koraalriwwe aan die Rooisee (Tihamah) kom voor met oases en moerasagtige kusstreke in Oos-Arabië en aan die Persiese Golf. Arabië het min mere en permanente riviere. Die meeste gebiede word gedreineer deur wadi's, riviere wat die hele jaar droog is, behalwe as dit reën. Daar is egter baie ou waterdraers onder die grootste deel van die skiereiland en waar hierdie water die oppervlak bereik, word oases geskep. Twee voorbeelde is die Al-Hasa- en Qatif-oases, twee van die grootste oases ter wêreld. Landbou is hier moontlik, hoofsaaklik palmbome wat die skiereiland in staat gestel het om meer dadels te produseer as enige ander streek in die wêreld.
Oor die algemeen is die klimaat baie warm en droog, hoewel daar uitsonderings is. Hoër hoogtes word gekenmerk deur kouer temperature; die kus van die Arabiese See ontvang soms verbasend koel en vogtige winde in die somer, wat veroorsaak word deur die opwelling van koue water langs die kus. Daar is geen digte woude op die skiereiland nie.
Grondgebruik
Die grootste deel van die Arabiese Skiereiland is ongeskik vir landbou, wat besproeiing noodsaaklik maak. Die smal kusvlakte en geïsoleerde oases, wat minder as een persent van die landoppervlak uitmaak, word gebruik vir die verbouing van graan, koffie en tropiese vrugte. In die res van die skiereiland kom die teel van bokke, skape en kamele algemeen voor.
Sommige gebiede, soos Dhofar en Al Mahrah in Oman en Jemen, het 'n tropiese moessonklimaat. Grootskaalse klapperpalmplantasies kan hier gevind word. Die grootste deel van Jemen het 'n bergklimaat wat deels deur die tropiese moesonreën beïnvloed word. Die vlaktes het gewoonlik 'n tropiese of subtropiese droë woestynklimaat of droë steppeklimaat.
Danksy die vrugbare grond in Jemen het nedersettings byna regoor die land ontstaan, van seevlak tot by die berge op 'n hoogte van 3 000 meter. Groot terrasse is in die hoër sones gebou om die verbouing van graan, vrugte, koffie, gemmer en khat moontlik te maak.
Etimologie
Gedurende die Hellenistiese tydperk was hierdie gebied bekend as Arabië van Aravia. Die Romeine het drie streke genoem met 'n voorvoegsel "Arabië", wat 'n groter gebied as die huidige term "Arabiese Skiereiland" aandui:
Die Arabiere en die Ottomaanse Ryk het die groter streek van die Arabiese Skiereiland as 'die land van die Arabiere' (bilad al-Arab of Arabistan) beskou. Arabistan was wyer as die skiereiland en het 'n gebied bedek wat aan die noordekant deur die Eufraat begrens is, en Cilicië is ook by Arabistan ingesluit. Die belangrikste onderafdelings was bilad al-Sham (Sirië, insluitend Libanon en Jordanië), bilad al-Yaman (die gebied in die suidelike deel van die skiereiland), en Bilad al-Iraq of die Land van die rivieroewers (Irak insluitend die hedendaagse Koeweit.
Die provinsies van Arabië was: Al Tih, Sinai, Hijaz, Asir, Jemen, Hadramaut, Mahra en Shilu, Oman, Hasa, Bahrein, Dahna, Nufud en die Hammad, insluitend die woestyne van Sirië, Mesopotamië en Babilonië.
In moderne tye sou die term bilad al-Yaman spesifiek na die suidwestelike deel van die skiereiland verwys. Arabiese geograwe het na die hele skiereiland verwys as 'jazirat al-Arab', of die skiereiland van die Arabiere.
Australies-Antarktiese Gebied
Australies-Antarktiese Gebied (Engels: Australian Antarctic Territory) is 'n sektor van Antarktika wat deur Australië as deel van sy nasionale grondgebied beskou word. Die provinsie is omtrent 5 896 500 km² groot en vorm die grootste van Antarktika se aansprake. Die gebied word slegs deur die Verenigde Koninkryk, Nieu-Seeland, Frankryk en Noorweë erken en is driehoekige gedeelte wat tot by die Suidpool strek en word begrens deur die 45° Oos- en 160° Oos-meridiane en die 60° Suid-breedtegraad.
Asiatiese glasvisse
Die Asiatiese glasvisse (Ambassidae) behoort aan die orde Perciformes. Die spesies word natuurlik in Asië, Oseanië, die Indiese Oseaan en die westelike Stille Oseaan aangetref. Die familie bevat omtrent 50 spesies in agt genera. Drie van die spesies kom aan die Suider-Afrikaanse kus voor.
Die Ambassidae bereik 'n grootte van 26 cm en verskeie soorte het deurskynende of halfdeurskynende liggame.
Spesies
Genus Ambassis
Genus Chanda
Genus Denariusa
Genus Gymnochanda
Genus Paradoxodacna
Genus Parambassis
Genus Pseudambassis
Genus Tetracentrum
Leora Dana
Leora Dana (1 April 1923 – 13 Desember 1983) was 'n Amerikaanse aktrise. Sy was bekend vir haar rolle in die rolprente 3:10 to Yuma (1957), Kings Go Forth (1958), ''Tora! Tora! Tora! (1970), en Amityville 3-D'' (1983).
Kathryn Erbe
Kathryn Erbe (gebore 5 Julie 1965) is 'n Amerikaanse aktrise. Sy is bekend vir haar rolle in die rolprente What About Bob? (1991), D2: The Mighty Ducks (1994), en Stir of Echoes (1999), en in die televisiereeks Law & Order: Criminal Intent (2001).
Gil Bellows
Gil Bellows (gebore 28 Junie 1967) is 'n Kanadese akteur, vervaardiger, en regisseur. Hy is bekend vir sy rolle in die rolprente The Shawshank Redemption (1994) en Love and a .45 (1994), en in die televisiereekse Ally McBeal (1997) en Patriot (2015).
Hedera
Hedera, beter bekend as klimop (Engels: ivy), is ’n genus van 12 tot 15 spesies immergroen rankplante in die familie Araliaceae, wat inheems is aan Wes-, Sentraal- en Suid-Europa, Makaronesië, Noordwes-Afrika en oor Sentraalsuid-Asië oos tot Japan en Taiwan.
Sara Erikson
Sara Erikson is 'n Amerikaanse aktrise. Sy is bekend vir haar rolle in die rolprente Soul Men (2008) en Maggie (2015), en in die televisiereekse Two and a Half Men (2003) en Princess Rap Battle (2014).
Hedera
Eienskappe
duimnael|180px|links|Die blomme se nektar lok bye en ander insekte. Op die grond is die klimop ’n dekplant wat nie hoër as 5 tot 20 cm hoog word nie. Teen oppervlakke soos mure, bome, en rotse kan hulle rank tot minstens 30 meter bo die grond. Klimoppe kan twee vorms blare hê: gelobde jong blare aan kruipende of klimmende plante en ongelobde, ouer blare aan plante wat in volle sonlig staan en hoog bo die grond uitgroei.
Die blomme is groenerig-geel en het vyf kroonblare. Hulle is ryk aan nektar. Die vrugte is groenerig-swart, donkerpers of soms geel bessies van 5 tot 10 mm breed met een tot vyf sade wat in die laat winter tot middel lente ryp word. Die sade word deur voëls versprei.
Spesies
Die verskillende spesies se blare verskil van vorm en grootte, en sommige se vrugte lyk ook anders. Die volgende spesies word algemeen aanvaar; hulle word in twee groepe verdeel, na gelang van of die trigome aan die onderkant van die blare skub- of stervormig is:
Probleme
Sommige klimopspesies het indringerplante geword in sekere gebiede soos dele van Noord-Amerika en Australië.
Die bessies is effens giftig vir die mens, maar hulle is baie bitter en vergiftiging kom dus selde voor. Die blare kan ’n allergiese reaksie veroorsaak by sommige mense wat ook vir onder meer wortels allergies is.
Die blare kan dof word as dit te veel sonlig kry en swart van te veel water. Rooimyte, blaaspootjies, plantluise, dopluise en roetskimmel kan voorkom.
Gladiolus halophilus
Gladiolus halophilus is 'n meerjarige geofiet wat tot die genus Gladiolus behoort. Die plant is inheems aan die Iran, Trans-Kaukasus en Turkye.
Jenna Shoemaker
Jenna Shoemaker (gebore 20 April 1984) is 'n Amerikaanse aktrise, skryfster, en vervaardiger. Sy is bekend vir haar rolle in die rolprent Diablo Canyon (2015) en in die televisiereekse Last Call with Carson Daly (2002) en The Remedy (2015).
Baarsagtige
Die Baarsagtiges of Perciformes is die grootste orde van gewerweldes en sluit 40% van alle visspesies in. Die orde hoort tot die klas Actinopterygii. Die Baarsagtiges maak met hul 7 000 verskillende spesies die grootste orde van die visryk uit. Uitwendig kan hulle meestal herken word aan die twee rugvinne, maar die beslissende kenmerke wat hulle saam aan een familie laat behoort, is eerder inwendig.
Die belangrikste subordes van die baarsagtiges is die Percidae, die Mugilidae, die Sphyraenidae, die Labridae, die Trachinidae, die Blenniidae, die Gobiidae, die Scombridae, die Acanthuridae en die Anabantidae. Meer as 'n kwart van alle lewende vissoorte behoort tot die orde Perciformes (Baarsagtiges) wat meer as 7 000 spesies tel. Sowel vars- as soutwatervisse van allerlei vorme en lewenswyses behoort tot hierdie orde.
Die meeste van hierdie visse is inheems in die Noordelike Halfrond. Sommige kom wel in die Suidelike Halfrond voor, maar 'n hele aantal, veral die varswaterfamilies, is ingevoer na Suid-Afrikaanse riviere, waar hulle goed gevestig geraak het en deesdae baie gewilde hengelvisseis. Onder die ingevoerde visse tel die grootbek-swartbaars (Micropterus salmoides), wat in 1928 uit Holland ingevoer is, en die Kleinbekbaars (Micropterus dolomieu), wat in 1938 uit die Verenigde State ingevoer is.
Die blouwang-sonvis (Lepomis macrochirus) en die kleinbekswartbaars het min of meer (dieselfde tyd in Suid-Afrika aangekom. Hulle is aanvanklik in damme in Jonkershoek geplaas, maar het so gefloreer dat hulle oor die hele land tot in Zimbabwe versprei kon word. Hul broeigewoontes het heeltemal by plaaslike toestande aangepas, en hengelaars verkies om hulle met kunslepels te vang.
Europese baars
Die Europese baars, wat ook die gewone baars (Perea fluviatilis), genoem word, kom met die uitsondering van Spanje, Suid-Italië en Noord-Skandinawië oral in Europa en selfs in Siberië voor. Hulle leef in lopende en staande water en kom selfs in soutwatervoor.
Snoekbaars
Hierdie visse (Lucioperca sandra) het aanvanklik in feitlik alle riviere en mere van Oos- en Sentraal-Europa voorgekom, en later is hulle ook na die Ryn oorgebring, waar hul oorlewing vandag weens besoedeling bedreig word. Snoekbaars is 'n baie gewilde hengel en eetvis. In bou stem die snoekbaars in redelike mate ooreen met die snoek, hoewel hulle die kleure van die baars vertoon.
Hulle word nie veel langer as 'n half meter nie. Daar bestaan geen verwantskap tussen snoeke en baarse nie, en snoeke is geneig om van die toneel te verdwyn sodra die snoekbaarse hulle gebiedswaters binnedring. Die snoekbaarsmannetjie versorg die klein vissies. Die eiertjies word afgeskei in 'n nes van takkies en klippies, waar die klein vissies, nadat hulle uitgekom het, nog 'n tyd lank versorg word.
Kenmerke
Die orde sluit beide vars- en seewater visse in. Die vis het 'n tipiese dorsale vin en stertvinne wat gespleed is. Daar is ongeveer 7000 verskillende spesies van verskillende vorms en groottes wat in alle akwatiese omgewings aangetref word.
Suborde Percoidei
Superfamilie Percoidea
Superfamilie Cirrhitoidea
Superfamilie Cepoloidea
Lieb Bester
Lewensloop
Bester is op 15 April 1949 in Brakpan gebore en het in 1967 aan die Hoër Seunskool Stofberg gematrikuleer. Ná skool doen hy sy nege maande verpligte militêre diensplig in Walvisbaai. Hy maak in 1969 sy debuut as akteur in die toneelspel, Die Ryk Weduwee van Uys Krige. Sy eerste rolprent was die Seun van die Wildtemmer in 1973.
Bester sterf op 21 Julie 2021 nadat hy vir 'n tweede keer weens Covid-19-oorsake gehospitaliseer is. Hy was 72 jaar oud.
Militêre loopbaan
Hy was 'n lid van die Suid-Afrikaanse Weermag sedert 1978 en tree in 2001 uit die diens met die rang van kolonel. Gedurende sy diens was hy by die volgende eenhede werksaam:
Hy het die volgende opvoedkundige kwalifikasies behaal: BA (Kommunikasiekunde/Opvoedkunde) (UNISA), DTO Nagraads (UNISA) en M Ed (UP).
Filmografie
Rolprente:
Felipe Massa
Felipe Massa (gebore 25 April 1981, São Paulo) is 'n Brasiliaanse afgetrede Formule Een-renjaer. Hy het van 2014 tot 2017 vir die Williamsspan gejaag nadat hy van 2006 tot 2013 deel van die Ferrarispan was.
Lieb Bester
Filmografie
TV-optredes:
Felipe Massa
Massa het sy F1-debuut by die 2002 Australiese Grand Prix gemaak. Sy beste seisoensprestasie was toe hy in 2008 die naaswenner was ná Lewis Hamilton. Hy was in 2006 ook die eerste Brasiliaanse renjaer sedert Ayrton Senna in 1993 wat die wedren in Brasilië kon wen.
In die middel van die 2009-seisoen het Massa 'n ernstige ongeluk in Hongarye gehad wat byna sy lewe geëis het. Hy is in die span deur Luca Badoer en Giancarlo Fisichella vervang. Ná ’n reeks toetse het Ferrari aangekondig dat Massa van 12 Oktober 2009 af weer vir hulle sou jaag.
Lyriq Bent
Lyriq Bent (gebore 15 Julie 1979) is 'n Kanadese akteur, vervaardiger, en skrywer. Hy is bekend vir sy rolle in die rolprente Saw IV (2007) en Acrimony (2018), en in die televisiereeks She's Gotta Have It (2017).
Felipe Massa
In 2013 het Massa aanvanklik goed gevaar in die Australiese Grand Prix, maar hy het uiteindelik vierde geëindig. In Maleisië het hy vyfde geëindig, in China sesde, in Bahrein 15de ná teëspoed en in Spanje derde. In Monaco was hy in twee ongelukke betrokke weens 'n fout met sy motor, maar hy het ongedeerd daarvan afgekom.
Lieb Bester
Diskografie
Sy albums:
Ysdans
Ysdans is 'n dissipline van figuurskaats wat afkomstig is van baldanse. Dit is by die Wêreld Figuurskaatskampioenskappe ingesluit in 1952, en het in 1976 'n medaljesport by die Olimpiese Winterspele geword.
Soos in paarskaats, kompeteer dansers as 'n paar, bestaande uit 'n man en vrou. Ysdans verskil van paarskaats in die verskillende vereistes vir oplig. Paartjies moet as 'n span in 'n danshouding spinbewegings uitvoer, en gooi- en springbewegings is ontoelaatbaar. Kenmerkend van ysdans, is paartjies nie veronderstel om vir meer as twee armlengtes van mekaar geskei te wees nie. Aanvanklik was die dansmaats veronderstel om deur die hele verloop van die dansprogram in 'n danshouding te wees. In moderne ysdans is hierdie beperking egter ietwat opgehef.
Nog 'n onderskeid tussen ysdans en ander skaatsdissiplines is die gebruik van musiek by die optredes. By  ysdans moet dansers altyd skaats op musiek met 'n definitiewe maatslag of ritme. Enkel- en paarskaatsers fokus meer dikwels op die melodie en frasering van hul musiek, eerder as op die maatslag. Dit word egter streng gepenaliseer by ysdans.
Kompetisie-afdelings
Daar is twee afdelings in die ysdanskompetisies: die kort dans (KD), en die vrye dans (VD). Die vrye dans dra die meeste gewig in die puntetelling en word gebruik as 'n uitklopstryd. Tot die einde van die 2009/10-seisoen, het kompetisies een of meer verpligte danse (VD) ingesluit asook 'n oorspronklike dans (OD) en die vrye dans.
Verpligte danse
In verpligte danse moet al die dansspanne in 'n kompetisie die dieselfde standaardstappe uitvoer, by musiek met 'n spesifieke tempo. Een of meer verpligte danse is uitgevoer of geskaats as die eerste fase van die kompetisies in die ysdans, maar hulle is ook gewild as 'n vorm van ontspannings- of sosiale dans onder skaatsers. Die patrone vir die meeste danse bedek een halwe of een volle rondte van die baan. Die Internasionale Skaats Unie (ISU) het die verpligte danse wat uitgevoer sou word, voor elke seisoen gepubliseer en laserskywe is later gemaak vir spesifieke items.
Die verpligte dans is na die 2009/10 seisoen in alle ISU kompetisies gestaak. Die 2010 Wêreld Kampioenskappe was die laaste geleentheid waar 'n laserskyf ingesluit is (die Goue Wals), en die Italianers Federica Faiella / Massimo Scali was die laaste dansspan om 'n verpligte dans in 'n kompetisie uit te voer.
Oorspronklike dans
Die oorspronklike dans was die tweede van drie dele in die ysdans- kompetisies. Vir die oorspronklike dans sou die ISU elke jaar 'n spesifieke ritme of 'n stel van ritmes voorskryf wat al die dansers moet uitvoer, of 'n spesifieke tema, soos folkdans. Die deelnemers is toegelaat om hul eie musiek en choreografie te kies. Die lengte van die program was korter as die vrye dans, en die skaatsers het meer reëls gehad waaraan hulle moes voldoen. Die dans moes só gechoreografeer word dat die danspasse nie die middellyn kruis nie. Daar was sekere uitsonderings vir hierdie reël wat in ag geneem moes word, soos die diagonale voetwerkvolgorde. Geslote dansmaatposisies en naby- skaats was ook belangrik vir die oorspronklike dans.
Die OD (Oorspronklike Dans) en VD (Verpligte Dans) is vir die laaste keer uitgevoer in die 2009/10 seisoen en is vervang met die kort dans in die 2010/11 seisoen.
Kort dans
Na afloop van die 2009/10 seisoen, is daar by die kongres van die ISU ten gunste van die verandering van die formaat van ysdansitems gestem. Dit sou voortaan meer ooreenstem met paar- en enkelskaats. Die nuwe kort dans is gevolglik bekendgestel aan die begin van die 2010/11 seisoen. In hierdie afdeling van die kompetisie word die eienskappe van die voorheen Verpligte Dans en Oorspronklike Dans gekombineer. Elke span moet 'n voorgeskrewe patroon van een van die verpligte danse vir ongeveer een helfte van die dans uitvoer. Hierna dans die span volgens sy eie choreografie, met 'n paar vereiste elemente, volgens 'n tema of ritme wat deur die ISU voorgeskryf is. Skaatsers is vry om hul eie musiek te kies, maar die tempo moet geskik wees vir die dans.
Battenberg-familie
Die Battenberg-familie was voorheen ’n morganatiese tak van die Huis van Hesse-Darmstadt, heersers oor die Groothertogdom Hesse in Duitsland. Die eerste lid was Julia Hauke, wie se swaer, groothertog Louis III van Hesse, haar in 1851 tydens haar morganatiese huwelik met sy broer, prins Alexander van Hesse en by Ryn, die Grafin van Battenberg gemaak het, met die aanspreekvorm "Verhewe Hoogheid" (Duits: Erlaucht). Die naam Battenberg verwys na die dorp Battenberg in Hesse. In 1858 het prins Alexander haar titel verhoog tot Prinses van Battenberg, met die aanspreekvorm "Deurlugtige Hoogheid" (Durchlaucht).
Ysdans
Vrye dans
Die vrye dans is 'n deel van 'n ysdanskompetisie. Dit is gewoonlik, ná die kort dans, die tweede en finale deel van die kompetisie wat beoordeel word.
Battenberg-familie
Die van Battenberg is laas gebruik deur prins Francis Joseph van Battenberg, die jongste seun van die Prinses van Battenberg, wat in 1924 sonder kinders dood is. In 1917 het die meeste lede van die familie in die Britse Ryk gewoon en afstand van hulle Hesse-titels gedoen vanweë die toenemende anti-Duitse sentiment in Brittanje tydens die Eerste Wêreldoorlog. Hulle het hulle van na Mountbatten, die Engelse vorm van Battenberg, verander. Juan, Graaf van Barcelona, ’n seun van Victoria Eugénie van Battenberg, die koningin van Spanje, het egter tot met sy dood in 1993 die van Borbón y Battenberg gebruik.
Miriam Shor
Miriam Shor (gebore 25 Julie 1971) is 'n Amerikaanse aktrise en regisseuse. Sy is bekend vir haar rolle in die rolprente Bedazzled (2000), Hedwig and the Angry Inch (2001), en Shortbus (2006), en in die televisiereeks Younger (2015).
Battenberg-familie
Skepping
Prins Alexander (1823-1888) was die derde oudste seun van Louis II, Groothertog van Hesse en by Ryn, en Wilhelmina van Baden, hoewel daar openlik gegis is dat sy biologiese pa sy ma se kamerheer was. Prins Alexander se vrou, Julia von Hauke (1825-1895), was ’n gravin, die dogter van ’n Poolse adellike van Duitse afkoms. Hauke se rang was te laag dat sy dogter se kinders ’n aanspraak op die troon van Hesse kon hê. Daarom het haar swaer, Louis III van Hesse, die titel Gravin van Battenberg (Gräfin von Battenberg) vir haar en die paartjie se nageslag geskep. In 1858 is die titel tot Prinses van Battenberg verhoog. Daar was nooit ’n Prinsdom Battenberg nie. Daar was egter ’n vorige familie van grawe van Battenberg wat in die 14de eeu uitgesterf het.
Ysdans
Vrye dans
By die vrye dans mag spanne hul eie ritmes, programtema's, en dus ook hul eie musiek kies. Kreatiwiteit word sterk aangemoedig. Sedert 1998 word van dansers vereis om sekere elemente in hul vrye danse in te sluit, soos reekse danspassies, oplig, dansspinbewegings, en multi-rotasies. Seniorvlak vrye danse is vier minute lank (plus of minus 10 sekondes) en sluit gewoonlik verskeie musieksnitte in, asook tempo's wat bydra om die roetine af te wissel. Die handposisies is baie meer oop en vry as in die verpligte en oorspronklike dans.
Battenberg-familie
Skepping
Ná 1858 het die kinders uit dié huwelik die titels prins en prinses gehad, met die aanspreekvorm Deurlugtige Hoogheid. Battenberg was dus die naam van ’n morganatiese kadettak van die Groothertogdom Hesse, sonder ’n aanspraak op die troon.
Ysdans
Die kompetisie-elemente
[[Lêer:2011 TEB Free 046 Elena Ilinykh Nikita Katsalapov.jpg|regs|duimnael|301x301px|'n Rotasiedans-oplig.
Battenberg-familie
Verbintenis met koninklike families
Een van die oorspronklike egpaar se seuns, prins Alexander van Battenberg, is verkies tot die heersende prins van Bulgarye; hy is later gedwing om te abdikeer.
Ysdans
Die kompetisie-elemente
(Elena Ilinykh / Nikita Katsalapov)]] Oplig in die ysdans verskil van dié in die paarskaats daarin dat die man nie sy hande bokant sy kop mag uitstrek nie. By ysdans is 'n groter verskeidenheid van grepe wel toelaatbaar. Hoe meer verandering van rigting daar is, asook soepelheid en die hoogte van die oplig, hoe groter die aantal punte wat 'n span kan verdien van die beoordelaars op die punteskaal. Die dans-oplig het progressief meer atleties en riskant geword.
Battenberg-familie
Verbintenis met koninklike families
Nog ’n seun, prins Hendrik van Battenberg, het getrou met prinses Beatrice van die Verenigde Koninkryk, die jongste dogter van koningin Victoria. Hulle dogter, Victoria Eugenia Julia Ena, het met die koning van Spanje getrou. Haar oom Edward VII van die Verenigde Koninkryk het haar titel tot koninklike hoogheid verhoog sodat sy die nodige status sou hê om in die Spaanse koningshuis in te trou.
Ysdans
Die kompetisie-elemente
Multi-rotasiespronge word nie toegelaat nie, maar "halwe" spronge is nou wel toelaatbaar. Spinbewegings moet deur beide skaatsers rondom dieselfde as uitgevoer word, soos in 'n spinbeweging deur 'n paar.
Battenberg-familie
Verbintenis met koninklike families
Alexander en Julia se oudste seun, prins Louis van Battenberg, het die First Sea Lord van die Britse vloot geword. Vanweë anti-Duitse sentimente tydens die Eerste Wêreldoorlog in Brittanje het hy sy naam na Mountbatten verengels, nes sy kinders en neefs, die seuns van prins Hendrik en prinses Beatrice.
Een van die egpaar se vier seuns en een van hulle kleinseuns het afstand gedoen van hulle Hesse-titels en lordskappe by hulle neef, George V van die Verenigde Koninkryk, gekry: Prins Louis het die 1ste Markies van Milford Haven geword en prins Alexander, prins Hendrik se oudste seun, is die Markies van Carisbrooke gemaak.
Prins Louis se tweede oudste dogter, prinses Louise van Battenberg, het in 1923 getrou met die toekomstige Gustaf VI Adolf van Swede en in 1950 die koningingemaal van Swede geword. Sy jongste seun, Louis, het die laaste onderkoning van Indië geword. Sy oudste dogter, prinses Alice van Battenberg, het getrou met prins Andreas van Griekeland en Denemarke; hulle seun, prins Philip van Griekeland en Denemarke (later bekend as prins Philip, Hertog van Edinburg), het getrou met die eerste aanspraakmaker op die Britse troon, later Elizabeth II, nadat hy afstand van sy Griekse titels gedoen het en sy oupa aan moederskant se van, Mountbatten, aangeneem het. Die naam Battenberg, in sy Engelse vorm, is nou deel van die persoonlike van Mountbatten-Windsor van sommige lede van die Britse koninklike familie.
In 1897 het prins Francis Joseph van Battenberg met prinses Anna van Montenegro getrou; sy was ’n suster van koningin Elena van Italië en ’n tante van Alexander I van Joego-Slawië.
Wapens
Benewens dié wat hier bo gewys word;
Hayley Erin
Hayley Erin (gebore 13 Julie 1994) is 'n Amerikaanse aktrise. Sy is bekend vir haar rolle in die televisiereekse General Hospital (1963), Two and a Half Men (2003), NCIS (2003), en Austin & Ally (2011).
Ysdans
Reëls en regulasies
Ysdansers moet musiek met 'n presiese maatslag kies. Tydens die 2014/15 seisoen was ysdans die enigste afdeling van sierskaats waar musiek wat woorde bevat, toegelaat is.
Skaatsers word oor die algemeen toegelaat om hul eie uitrustings te kies, met 'n paar reëls. Dit word nie van dansmaats vereis om bypassende kostuums te dra nie. Vroulike skaatsers mag tydens kompetisies 'n rok dra, natuurlik met gepaardgaande voorskrifte. Sedert   2004 mag hulle ook langbroeke dra. Hulle mag donker, vleeskleurige spanbroeke of broekiekouse onder rokke en rompe aantrek, wat ook langer is, om sodoende die skaatse te bedek. Mans moet langbroeke dra en word nie toegelaat om kleefbroeke te dra nie. Skaatsers en hul familielede mag hul eie kostuums ontwerp, of hulle mag professionele ontwerpers raadpleeg. In ooreenstemming met die huidige ISU – regulasies moet die kostuums in kompetisies beskeie, waardig en gepas wees vir deelname aan sport – geen uitspattigheid of grootdoenerigheid is toelaatbaar nie. Kostuums mag egter die karakter van die gekose musiek weerspieël. Alhoewel die dra van vleeskleurige materiaal impliseer dat die klere min lyf blootstel, was daar herhaalde oproepe om klere te verban wat die idee van naaktheid skep, of ook onvanpas is vir sportiewe deelname. Oor die algemeen word bykomstighede of rekwisiete nie tydens kompetisies toegelaat nie. Die ISU het tydens die 2007/8 seisoen 'n uitsondering vir die oorspronklike dans gemaak, maar sedertdien nooit weer nie.
Ontspanning
Wanneer dansers ysdans vir ontspanning doen, voer hulle danse volgens 'n patroon uit. Die patroon, danspasse en tempo word gedefinieer en die styl beskryf. Die danse is gegradeer in orde van moeilikheidsgraad, met die eenvoudigste dans die pre-voorbereidings-Nederlandse wals. Gedurende die 1970's was daar slegs twee inleidende danse, destyds bekend as die "Foxtrot-beweging" (nou die Voorbereidende Foxtrot), en die "Voorbereidende wals" (nou bekend as die Britse wals). Ongeveer tien nuwe danse is later ingestel, waarvan die meeste gebaseer is op die stappe van die gevestigde danse. Dit bied 'n meetbare vordering in die rigting van die gevestigde danse.
Viola Dana
Viola Dana (26 Junie 1897 – 3 Julie 1987) was 'n Amerikaanse aktrise. Sy was bekend vir haar rolle in die rolprente Revelation (1924), Bred in Old Kentucky (1926), That Certain Thing (1928), en Two Sisters (1929).
Ysdans
Ontspanning
Die ysbaan kan deur tot 'n dosyn ontspannings-duo's gebruik word op dieselfde tyd, in teenstelling met mededingende ysdans, waar die ysoppervlak slegs deur een duo op 'n keer gebruik word.
Wene
Die stad is geleë aan weerskante van die Donau, 40 kilometer van die Oostenryks-Slowaakse grens en 50 km van die Slowaakse hoofstad Bratislava af. Wene, wat ondanks sy periferiese ligging in die ooste van Oostenryk tot dié land se belangrikste politieke, ekonomiese, wetenskaplike en kulturele sentrum ontwikkel het, word as enklawe – en as een van Oostenryk se nege deelstate – volledig omring deur die deelstaat Neder-Oostenryk. Dit is die setel van Oostenryk se seremoniële staatshoof, die federale president (Bundespräsident), die federale regering (Bundesregierung), verskeie administratiewe federale liggame en die regering van Wene wat 'n dubbele politieke funksie uitoefen as munisipale en deelstaatregering. So fungeer die Weense burgemeester gelyktydig as eerste minister van die deelstaat Wene (Landeshauptmann).
Wene is een van die mees bekende stede in Europa en neem 'n prominente plek in die geskiedenis van die Westerse beskawing, wêreldkultuur en -geskiedenis in. Die historiese stadskern is deur Unesco in 2001 as wêrelderfenisgebied gelys. Maar selfs Wene se tradisionele koffiehuiskultuur word deur Unesco as immateriële wêrelderfenis erken.
In sy lang geskiedenis, wat oor meer as 2000 jaar strek, het Wene feitlik alle kenmerkende historiese fases van 'n Europese metropool deurloop, van 'n beskeie begin as Keltiese en Romeinse nedersetting tot sy huidige status as wêreldstad. Die langste fase was dié van keiserlike hoofstad en regeringsetel, 'n funksie wat Wene tussen 1558 en 1918 vervul het – tot 1806 as setel van die Heilige Romeinse Ryk en vervolgens as hoofstad van die Keiserryk Oostenryk-Hongarye, 'n veelvolkestaat wat ná die woelinge van die Eerste Wêreldoorlog verbreek het. Wene se status is daarna afgeskaal tot dié van 'n kleiner, landgebonde en merendeels Duitssprekende Republiek Oostenryk.
Vanaf 1938 is Oostenryk sewe jaar lank by Adolf Hitler se Groot-Duitse Ryk ingesluit. Hitler, 'n boorling van Braunau am Inn in Oostenryk wat jare lank in Wene gewoon het, het besondere guns aan die stad betoon deur die inlywing van omliggende nedersettings. Hierdie Groß-Wien ("Groot Wene"), soos dit – analoog met Groß-Berlin – bekend gestaan het, is deur die geallieerde moondhede, wat Oostenryk in vier besettingsones verdeel het, weer ontbind en sy oorspronklike grense herstel. Anders as die res van die land is Wene in vier sones verdeel – die binnestad of Innere Stadt is tot internasionale sone verklaar. Met die ondertekening van die Oostenrykse Staatsverdrag in 1955 is die geallieerde besetting beëindig en Wene se status as hoofstad van 'n soewereine Republiek Oostenryk herstel.
Al is Wene deur die verwoestinge van die Tweede Wêreldoorlog geraak (meer as sestig persent van alle skade deur bomaanvalle en ander oorlogshandelinge in Oostenryk is in die hoofstad aangeteken), het 'n ambisieuse heropbouprogram verseker dat Wene in sy ou glorie kon herrys. Vandag is dit een van min groot Wes-Europese metropole waarvan die historiese middestad grotendeels bewaar gebly het – met al sy uitsigte wat oor die eeue deur generasies van stadsbeplanners en tuinargitekte ontwerp is. So word die stadskern se kimlyn steeds oorheers deur die torings van die Sint Stefanuskatedraal en het die stadskarakter in sy geheel – in vergelyking met die tydperk voor 1914 – nie merkbaar verander nie.
Terwyl 'n verskeidenheid moderne bouprojekte sedert die einde van die Eerste Wêreldoorlog verwesenlik is, het ook talle voorbeelde van Romeins-Duitse boukuns en argitektuur uit die Oostenryks-Hongaarse Keisertyd bewaar gebly. Leidende Jugendstil-kunstenaars en -boumeesters soos Klimt en Schiele het eweneens hul spore gelaat. Meer as eenhonderd museums (met eersterangse, maar soms ook baie eksentriese versamelings) en die veelsydige kulturele lewe, wat een van sy hoogtepunte gedurende die balseisoen in Januarie en Februarie bereik, en sy reputasie as die "Wêreldhoofstad van musiek", wat deur beroemde klassieke komponiste soos Ludwig van Beethoven, Wolfgang Amadeus Mozart, Gustav Mahler, Johann Strauss en Arnold Schönberg gevestig is, maak van Wene 'n eersterangse internasionale toeristebestemming wat jaarliks meer as elf miljoen besoekers lok.
Wene was, vanweë sy ligging in 'n grensgebied tussen Wes- en Oos-Europa, steeds blootgestel aan 'n verskeidenheid kulturele invloede, maar ook 'n trekpleister vir honderdduisende migrante uit afgeleë Alpevalleie, die Boheemse platteland, die vlaktes van Galisië of die donker woude van Transsilvanië wat hier 'n heenkome probeer vind het. Danksy ongekende groei het Wene se bevolking in 1910 die twee-miljoen-kerf oorskry. Later, gedurende en ná die Groot Oorlog, wat in 1914 uitgebreek het, het vlugtelinge en ander ontworteldes na die Donaumetropool gestroom.
Geografie
Wene is as stadstaat met 'n oppervlak van 414,87 vierkante kilometer die kleinste deelstaat van Oostenryk. Dit is ook die enigste wat nie aan 'n ander Europese land grens nie. Slegs sowat die helfte van Wene se oppervlak is bebou. Die res is natuur- of landbougebiede. Die gemiddelde hoogte bo seevlak styg van 151 meter in die Lobau tot 542 meter by die bergpiek Hermannskogel.
Danksy sy ligging teen die noordelike rand van die Weense Bekken; by die kruispunt van belangrike handelsroetes wat hier in wes-oostelike en noord-suidelike rigting loop; by die kruispunt van die voetheuwels van twee magtige Sentraal- en Suidoos-Europese bergreekse, die Alpe en Karpate, en die Pannoniese Bekken, maar veral aan die Donau, een van die belangrikste Europese waterweë, het Wene oor die eeue gegroei tot een van die belangrikste en grootste metropole van Sentraal-Europa. Aangesien die Donau in die Weense Bekken breër en vlakker word en in talle kleiner rivierarms vertak, met talle klein eilande daartussen, kon dit hier maklik oorgesteek word. Die historiese stad het net suid van die Donau ontwikkel, maar die huidige stadsgebied is aan weerskante van die rivier geleë.